Analís de caso: replega, almazenamiento, estruturazión y emplego de datos masibos (big data) de conzentrazión de CO2 en un puesto trancato.
#000000
Iste ye un d ́os analís de caso proposaus ta o mio proyeuto de M.B.A., encara en prozeso de rebision.
#000002
Os antezedens á iste analís -aintro de a resta de o proyeuto- en son:
#000003
un estudeo de a chestión de a conoxedura, con espezial orientazión á lo suyo planteyamiento teunoloxico y, como esisten bellas dembas en as organizazions que en presentan zierto despenche teunoloxico, entre as que se’n troba o desembolique sostenible;
#000004
un analís de o desembolique sostenible de as organizazions, prebando de trobar un binclo entre os suyos aspeutos e indicadors sozials, meyoambientals y economicos con as teunoloxías de a conoxedura; un binclo que risuelba a suya situazión de despenche teunoloxico y, en consecuenzia, o escaso balor adubito alportato á la organizazión en traza de conoxedura.
#000005
Sobre os menzionatos alazets, iste analís de caso pretende confirmar iste binclo y comprebar que o desembolique sostenible puede fer alportazions baliosas á os prozesos de conoxedura establexitos en las organizazions.
#000006
en conzentrazions de 350 á 1000 ppm en un puesto trancato, a calidá de l’aire se considera azeutable;
#000007
en conzentrazions de 1000 á 2000 ppm, a calidá de l’aire se considera baxa:
#000008
conzentrazions á partir de 5000 ppm, cambean a presenzia d’atros gases presens en l’aire, fendo-se un atmosfera tosica u defizién en osigen de consecuenzias fatals seguntes puya a conzentrazión.
#000010
Por ista dople demba meyoambiental (global) y de salú laboral (y presonal) y por o importán impauto de a suya conzentrazión, o diosido de carbono risulta un adecuato elemén ta un analís de caso.
#000011
A estazión meteoroloxica NetAtmo ye un sistema eleutronico de consumo, alazetau en o conzeuto de big data, que costa de barios sensors capables de medir (NetAtmo, 2016):
#000012
temperatura ambién en un rango de -40 á 65°C, con una marguin d’error de +/- 0.3°C;
#000013
umedá de 0 á 100% con una marguin d’error de +/-3%;
#000014
co2 presén en l’ambién en un rango dende 0 dica 5000 ppm (partis por millón) con una marguin d’error de +/- 50 ppm u +/-5%;
#000016
rudio ambiental en un rango de 35 dB dica 110 dB;
#000017
endiz de calidá de l’aire en l’atmosfera parando cuenta de os contaminans más determinans: partículas (PM10 y PM2.5), diosido de nitroxeno (NO2), ozono (O3), monosido de carbono (CO) y diosido d’isufre (SO2). Istos datos no en son medidos por a propia estazión, si no que en son os que reculle de o proyeuto europeyo CITEAIR (Informazión Común sobre l’aire en Europa).
#000018
MicroStrategy ye una plataforma alazetata en business intelligence y analís preditibo, ta la busca, captura, almacenamiento, compartizión y emplego de grans cantidaz de datos, big data (MicroStrategy Inc., 2016).
#000019
o rango de datos abarca una añada: dende o 1o d’abril de 2015 á lo 31 marzo de 2016, alchuntatos por trimestres;
#000020
os atributos encluyitos estión: ora, día, día de a semana y mes de as medizions;
#000021
as métricas encluyitas estioron: conzentrazión de CO2 en partis por millón (ppm), conzentrazión de CO2 en partis por millón redondeata a múltiplos de 50 ppm, temperatura en oC, umedá relatiba en %.
#000022
A fegura 1 amuestra ripresentazions en formato “heat map” (Wikipedia, 2016) de as metricas agrupatas baxo l’atributo “ora”, deseparatas por trimestres:
#000023
temperatura meya en oC, ripresentata por a color (berde-royo) y a intensidá de cada fratal.
#000025
Fegura 1: ripresentazión en formato “heat map” de as metricas CO2(50) y temperatura meya, agrupatas baxo l’atributo“ora” (clic en a imaxen ta ubrir-la a grandaria completa)
#000026
Ta prezisar dita rilazión, ye más apropiato l’emplego d’atra mena de ripresentazión, como a que s’amostra en a figura 2, una tabla combinata en a que s’amostran, deseparatas por trimestres:
#000027
a temperatura meya en oC se ripresenta con una ringlera tamién en l’exe bertical, y con codigo de colors berde-royo;
#000029
a distribuzión oraria, en l’exe orizontal.
#000030
A ripresentazión de os datos en ista tabla combinata premite beyer millor a rilazión entre a conzentrazión de CO2 y a ora de o día. Pero, antimás, premite beyer que a conzentrazión de CO2 tiene tamién una rilazión con a temperatura: a más temperatura, más conzentrazión.
#000031
Fegura 2: ripresentazión en formato “tabla combinata” de as metricas CO2(50) y a temperatura meya, alchuntatas baxo o l’atributo “ora” (clic en a imachen ta ubrir-la á grandaria completa)
#000033
Iste analís de caso ye muito exemplificator de o balor adubito que as teunoloxías de a conoxedura pueden adubir á la informazión d’aspeutos rilazionatos con a sostenibilidá de una interpresa.
#000034
En o caso concreto analizato, antiparti de que o lumero d’atributos y metricas ye limitato, s’han consiguito oserbazions difizilmén azesibles de no pas haber contato con os dos sistemas emplegatos: a estazión NetAtmo (big data) y a plataforma MicroStrategy (analís). Por exemplo, solo que parando cuenta de a rilazón obserbata entre a conzentrazión de CO2 con a ora de o día en determinatas estazions de l’añada y a temperatura, se puede interbenir con muita más eficazia sobre dembas como a bentilazión de o puesto, a planificazión d’orarios d’estanzia u á climatizazión.
#000035
Atro aspeuto á parar cuenta ye o bolumen de datos con os que s’ha treballato. Como se nombra á lo prenzipio d’iste caso, o set de datos ye de más de 857.000 rechistros, o cualo suposa una muestra sinnificatiba que proporziona una fuen suporte á una de as aplicazions más importans aintro de as teunoloxías de a conoxedura: os analís preditibos. Por exemplo, en o caso concreto analizato, risulta muito probable que, si no s’ha interbenito sobre fautors como a temperatura, climatizazión u emplego de o puesto en o que s’han feito as medizions, as conzentrazions de CO2 en añadas sucesibas continen o patrón marcato en os trimestres analizatos.
#000036
Sin dembargo, esta ye solo que una muestra esferenzial, a ran cuasi d’emplego domestico, de o potenzial d’ista mena de teunoloxías. En iste suposato caso pero perfeutamén posible, en o que una interpresa tiene á disposizión muitos atros atributos y metricas como puedan estar ratios de produtibidá, inzidens, consumo enerxetico de as instalazions de climatizazión, ezetera, se pueden prexinar muitos más analís, rilazions, predizions, etz., que den suporte á la toma de dezisions estrateuchicas ta la organizazión.
#000037
Ta rematar, combiene nombrar tamién o sobrebueno funzionamién en a realizazión de o caso por a plataforma MicroStrategy, en continparazión con ferramientas teunoloxicas más tradizionals como en son as fuellas de calculo (Excel y Numbers). Isto s’ha puesto oserbar espezialmén en a fase prozeso de cautura y estruturazión de os datos: o rendimiento de l’ordenador baxaban sinnificatibamén tanimientres s’emplegaban as fuellas de calculo, antiparti de que os datos con os que se’n treballaban yeran datos brutos; sin dembargo, o rendimién de l’ordenador cuan os datos s’importaron á la plataforma MicroStrategy tasamén se beyeba afeutato, á pesar de a mayor complexidá de as operazions feitas (graficos, calculos, bisualizazions,...)
#000038